BELGRADE AIRPORT d.o.o. Beograd

**UPUĆUJE POZIV ZA PREGOVARAČKI POSTUPAK**

RADI DAVANjA U ZAKUP PROSTOR U ZGRADI ROBNO CARINSKOG MAGACINA NA AERODROMU NIKOLA TESLA BEOGRAD

Opis prostora koji se daje u zakup:

|  |  |  |  |  |
| --- | --- | --- | --- | --- |
| **REDNI BROJ** | **PROSTOR** | **POVRŠINA** | **LOKACIJA** | **Početna mesečna cena zakupa sa zajedničkim troškovima bez PDV** |
| **1.** | Kancelarija br.2 |  13,00 m | zgrada Robno carinskog magacina, prizemlje | 240,00 evra |
| **2.**  | Kancelarija br.3 | 13,00 m | zgrada Robno carinskog magacina, prizemlje | 240,00 evra |

Period zakupa Prostora - 3 (tri) godine.

Prostor se daje isključivo za obavljanje špediterskih usluga i u druge svrhe se ne može koristiti.

Prostor se daje u zakup u viđenom i zatečenom stanju bez prava na naknadnu reklamaciju.

Prostor koji se daje u zakup ne može se izdati u podzakup.

Ponuđač može dostaviti ponude za oba, napred navedena Prostora, uz napomenu da jedan ponuđač može u zakup dobiti i zaključiti ugovor o zakupu za maksimalno jedan (1) Prostor-kancelariju.

**Kriterijum za izbor najpovoljnijeg ponuđača je najviša ponuđana cena mesečne zakupnine bez PDV.**

Zainteresovani ponuđači mogu obići prostor, uz prethodnu najavu na e-mail osobe za kontakt stance.veljkovic@beg.aero. i jelena.petrovic@beg.aero.

Zakupac je u obavezi da predmetni prostor opremi i privede nameni o svom trošku, a na osnovu prethodno odobrenog idejnog rešenja od strane Zakupodavca.

Za napred navedeno adaptiranje i opremanje Prostora Zakupac nema pravo na naknadu štete, odnosno nema pravo na umanjenje zakupnine po osnovu uloženih sredstava.

Zakupac će biti u obavezi da plaća zakupninu od dana zaključenja ugovora o zakupu, bez obzira da li je prostor priveo nameni.

Zakupac je u obavezi da obezbedi da prilikom izvođenja radova u cilju privođenja prostora nameni ispuni sve uslove Zakupodavca po pitanju bezbednosti i zdravlja na radu, zaštite životne sredine i zaštite od požara pre početka radova kao i za vreme trajanja samih radova. Takođe, Zakupac je u obavezi da, po potpisivanju Ugovora o zakupu prostora potpiše i poštuje Sporazum o primeni mera bezbednosti i zdravlja na radu, zaštite životne sredine i zaštite od požara prema modelu Zakupodavca (u daljem tekstu Sporazum).

Zakupac je u obavezi da tokom trajanja ugovora, u potpunosti primenjuje mere bezbednosti i zdravlja na radu, zaštite životne sredine i zaštite od požara, mera sanitarne zaštite.

Nepoštovanje odredaba Sporazuma predstavljaće razlog za raskid ugovora, naplatu ugovorne kazne predviđene Sporazumom i osnov za potraživanje naknade pričinjene štete.

Izabrani Zakupac će ponuđenu zakupninu iz dostavljane pisane ponude, zajedno sa pripadajućim porezom plaćati na mesečnom nivou, u roku od 10 dana od dana izdavanja fakture u dinarskoj protivvrednosti po srednjem kursu NBS na dan nastanka poreske obaveze.

Ponuda mora da sadrži sledeća dokumenta:

1. Podatke o podnosiocu ponude: firmu, sedište, PIB, matični broj; e-mail adresa za komunikaciju;
2. Kopiju izvoda iz Agencije za privredne registre Republike Srbije;
3. Ponuda (u slobodnoj formi) sa jasno naznačenom visinom ponuđene mesečne cene u evrima bez PDV, overenu pečatom i potpisanu od strane ovlašćenog lica ponuđača;
4. Dokaz da je uplatio depozit u visini od 50.000,00 dinara.

Depozit se uplaćuje na tekući račun preduzeća 170-0030036782000-94 *Unicredit banka*, sa naznakom „depozit po oglasu za zakup prostora". Depozit se uplaćuje za učešće u postupku. Uplaćeni depozit za najpovoljnijeg ponuđača ostaje u svrhu obezbeđenja plaćanja zakupnine i izmirenje svih ostalih obaveza Zakupca po ugovoru. Zakupac je dužan da odmah, a najkasnije u roku od 7 dana od dana zaključenja ugovora o zakupu doplati iznos depozita do nivoa tri ponuđene zakupnine, kao i da za vreme trajanja ugovora održava depozit na nivou tri mesečne cene zakupa prostora sa PDV-om. Izabrani ponuđač koji odustane od dostavljene ponude, odbije zaključenje ugovora o zakupu u roku od 7 dana od dana dostave ugovora na potpis, gubi pravo na povraćaj depozita. Ostalim ponuđačima, uplaćeni depozit će se vratiti u roku od 7 radnih dana od dana donošenja odluke o zakupu predmetnog prostora. U ponudi obavezno navesti broj računa na koji će se izvršiti povraćaj depozita.

1. Izjavu da prihvata uslove iz oglasa

Dokumenta dostaviti u originalu ili overenoj kopiji.

U postupku za dodelu ugovora mogu učestvovati prisutni zakonski zastupnici ponuđača ili druga ovlašćena lica uz dostavu punomoćja u kome mora biti navedeno lice, ovlašćeno da u ime i za račun ponuđača preduzima sve radnje u postupku.

Punomoćje mora obavezno da ima svoj broj, datum i potpis davaoca punomoćja.

Pregovaranje će se vršiti u 3 kruga (prva osnovna početna ponuda i 2 kruga pregovaranja). Element ponude o kome će se pregovarati je visina iznosa zakupnine.

U postupku pregovaranja ne mogu se ponuditi nepovoljniji uslovi od onih koji su ponuđeni početnom ponudom odnosno ponudom u prethodnom krugu.

Rezultat pregovaranja će se evidentirati u Zapisniku o pregovaranju, koji će potpisati članovi Komisije i ovlašćeni predstavnici ponuđača.

Prvi krug pregovaranja

Nakon okončanog postupka otvaranja početnih ponuda, Komisija može odrediti pauzu kako bi izvršila proveru da li podnete ponude ispunjavaju sve zahteve iz Poziva, rangirala ponuđače koji su podneli ponude i sačini početnu rang listu ponuđača primenom kriterijuma propisanog u Pozivu, koju će uručiti ovlašćenim predstavnicima ponuđača.

Drugi krug pregovaranja

Nakon dostavljanja početne rang liste, Komisija može odrediti pauzu od najmanje 10 minuta. Za vreme pauze, predstavnici ponuđača imaju slobodu da izvrše neophodne konsultacije za dalje pregovaranje sa svojim centralama.

Po isteku ostavljenog roka pristupiće se drugom krugu pregovaranja, na način što će predsednik Komisije pozvati prisutne predstavnike ponuđača da podnesu nove povoljnije ponude.

Ponude se predaju u zatvorenoj koverti predsedniku Komisije.

Nakon podnošenja ponuda, predsednik Komisije otvara ponude i čita ponuđenu cenu i ostale elemente ponude o kojima se pregovara.

Ponuđena cena ne može biti niža a ostali elementi ponude ne mogu biti nepovoljniji za Društvo u odnosu na ponuđeno u prvom krugu pregovaranja odnosno u odnosu na početnu ponudu.

Komisija će sačiniti novu rang listu ponuđača.

Treći krug pregovaranja

Nakon nove rang liste, Komisija može odrediti novu pauzu od 10 minuta kako bi predstavnici ponuđača mogli da izvrše neophodne konsultacije za dalje pregovaranje sa svojim centralama.

Po isteku ostavljenog roka pristupiće se trećem krugu pregovaranja, tako što će se ponude predati u zatvorenoj koverti predsedniku Komisije.

Nakon podnošenja ponuda, predsednik Komisije otvara ponude i čita ponuđenu cenu.

Ponuđena cena ne može biti niža u odnosu na ponuđeno u drugom krugu pregovaranja odnosno u odnosu na početnu ponudu, i predstavlja konačnu ponudu.

Ukoliko prisutan predstavnik ponuđača ne dostavi uvećanu ponudu u svim ili pojedinim krugovima pregovaranja, konačnom ponudom će se smatrati njegova ponuda data u prethodnom krugu.

U slučaju da ponuđač koji je dostavio početnu ponudu, nije prisutan na pregovaranju, njegova početna ponuda smatraće se konačnom ponudom datom u Pregovaračkom postupku.

Komisija će izvršiti rangiranje ponuđača i sačiniti rang listu, koju će uručiti ovlašćenim predstavnicima ponuđača.

Razlozi zbog kojih **BELGRADE AIRPORT**  **d.o.o. Beograd** može otkazati ugovor su:

1. Ako Zakupac i posle opomene od strane Zakupodavca koristi prostor protivno Ugovoru, daje u podzakup ili vrši prepravke na prostoru bez pisane saglasnosti Zakupodavca;
2. Ako Zakupac ne plati dospelu zakupninu i ostale obaveze ni u roku od petnaest (15) dana pošto ga je Zakupodavac pozvao na plaćanje;
3. Otvaranje stečajnog postupka nad Zakupcem ili Zakupodavcem;
4. Ako Zakupac ne održava depozit u visini na nivou tri (3) bruto mesečne cene zakupa prostora;
5. U slučaju izvođenja investicionih radova, odnosno rekonstrukcije prostora u kome se nalazi prostor koji je predmet zakupa, Zakupodavac može Zakupcu ponuditi alternativni prostor, doneti odluku o mirovanju prava i obaveza, ili otkazati ugovor o zakupu.

Način, mesto i vreme za dostavljanje ponuda:

Ponudu je potrebno dostaviti u pisanom obliku, u zatvorenoj koverti neposredno ili putem pošte (preporučenom pošiljkom) na adresu:

**BELGRADE AIRPORT d.o.o. Beograd
11180 Beograd-Surčin, Aerodrom Beograd br.47
PISARNICA**

**KOMISIJI ZA ZAKUP PROSTORA**

Na prednjoj strani koverte obavezno napisati tekst: "PONUDA ZA ZAKUP PROSTORA U ZGRADI ROBNO CARINSKOG MAGACINA - NE OTVARAJ", a na poleđini koverte čitko upisati naziv i adresu ponuđača. Ponudu dostaviti u zatvorenoj koverti do 15.03.2023.godine do 10:00 časova.

Ponuđači su u obavezi da najkasnije dan pre datuma otvaranja ponuda, koji je naveden u Pozivu dostave naziv ponuđača i podatke lica koja će podnositi ponude, odnosno prisustvovati otvaranju istih. Podatke je potrebno dostaviti na sledeću e-mail adresu: stance.veljkovic@beg.aero, jelena.petrovic@beg.aero

Navedene podatke neophodno je dostaviti kako bi BELGRADE AIRPORT d.o.o. Beograd blagovremeno obavestilo Security službu, radi ulaska u bezbednosno restriktivnu zonu aerodroma, Crvena zgrada AS.

Neblagovremene ponude, odnosno ponude koje nisu pristigle u Pisarnicu BELGRADE AIRPORT d.o.o. do naznačenog roka, bez obzira na način dostave, biće vraćene ponuđaču neotvorene uz naznaku da su neblagovremene.

Mesto, vreme i način otvaranja ponuda:

Javno otvaranje ponuda biće sproveden dana 15.03.2023. godine u maloj sali Salona Beograd, vezni deo Terminala aerodroma Nikola Tesla Beograd.

Pravo učešća na otvaranju ponuda i pregovaranju imaju samo ovlašćeni predstavnici ponuđača, što će dokazati predajom potpisanog i overenog punomoćja, isključivo u originalu. Faksovi ili fotokopije se neće uvažiti.

Sva pitanja vezana za ovaj poziv možete uputiti na kontakt osobu: stance.veljkovic@beg.aero i jelena.petrovic@beg.aero

Zapisnik o otvaranju ponuda biće uručeni prisutnim predstavnicima ponuđača odmah nakon završetka postupka, a ostalim ponuđačima dostaviće se na elektronsku adresu navedenu u ponudi.

BELGRADEAIRPORT d.o.o. Beograd zadržava pravo da odbije ponudu bilo kog ponuđača bez navođenja razloga.